עונת 2004/2005 ב-NBA

עונת 2004/2005 היא העונה ה-59 של ליגת ה-NBA. העונה הסתיימה כשסן אנטוניו ספרס זכתה בתואר האליפות השלישי שלה לאחר שניצחה בסדרת הגמר את האלופה היוצאת דטרויט פיסטונס בתוצאה 3–4. טים דאנקן זכה בתואר ה-MVP של סדרת הגמר בפעם השלישית בקריירה.

לקראת עונת 2004/2005 הצטרפה שארלוט בובקאטס ל-NBA, והפכה לקבוצה ה-30 בליגה. בעקבות הרחבת הליגה הוחלט על חלוקה חדשה של הקבוצות לשישה בתים עם חמש קבוצות בכל בית, בשונה מהמבנה הקודם שכלל ארבעה בתים בעלי שבע או שמונה קבוצות.

בתחילת העונה השתנה מאזן הכוחות בליגה כאשר לוס אנג'לס לייקרס שלחה למיאמי היט בטרייד את שאקיל אוניל ששיחק בקבוצה 8 עונות והוביל אותה לשלוש אליפויות (2000–2002) והפסד במעמד הגמר בעונה הקודמת. בעת הטרייד היה אוניל אחד השחקנים הדומיננטיים ב-NBA, אך יחסיו המתוחים עם כוכבה השני של הקבוצה, קובי בראיינט, אילצו את הלייקרס להיפרד מהסנטר. מעבר משמעותי נוסף שבוצע באותה פגרה הוא חתימתו של הרכז סטיב נאש בפיניקס סאנס. נאש פרח בפיניקס הודות לסגנון המשחק המהיר שהכתיב מאמן הקבוצה מייק ד'אנטוני, והוביל את הסאנס למאזן הטוב בליגה, 62-20, שהיווה שיפור של 33 ניצחונות לעומת העונה הקודמת של הקבוצה. בסוף העונה זכה ד'אנטוני בתואר מאמן השנה ב-NBA, בעוד סטיב נאש זכה בתואר ה-MVP של העונה הסדירה לאחר שהוביל את הליגה עם 11.5 אסיסטים בממוצע למשחק.

כשבועיים בתוך העונה, ב-19 בנובמבר 2004, אירעה אחת התקריות האלימות ביותר בתולדות ה-NBA כשפרצה קטטה המונית במשחקה של אינדיאנה פייסרס מול דטרויט פיסטונס בפאלאס של אובורן הילס. כ-45 שניות לפני סיום המשחק, כשהתוצאה הייתה 82–97 לפייסרס, ביצע רון ארטסט עבירה קשה על בן וולאס, שבתגובה הכה את ארטסט בפניו והדף אותו על שולחן המזכירות. לאחר מכן השליך אוהד דטרויט כוס בירה מהיציע על ארטסט, שבתגובה עלה ליציע ותקף את האוהד, מה שגרם לאוהדים ולשחקנים נוספים להצטרף לקטטה. בעקבות האירוע ליגת ה-NBA השעתה תשעה שחקנים שהיו מעורבים בקטטה ל-146 משחקים בסך הכל, וביניהם ארטסט שהושעה ל-73 משחקים (עד לסיום העונה).

דראפט 2004
הדראפט בשנה זו התקיים ב-24 ביוני 2004 במדיסון סקוור גארדן, אולמה של הניו יורק ניקס. מינסוטה טימברוולבס איבדה את בחירתה בסיבוב הראשון של הדראפט בעקבות חריגה מתקרת השכר המותרת בליגה. הטימברוולבס היו עתידים לבחור בבחירה ה-30 והאחרונה בסיבוב האחרון, וביטול הבחירה שלהם צמצם את מספר הנבחרים בדראפט ל-59 בלבד. בהגרלה (לוטרי) זכו האורלנדו מג'יק בבחירה הראשונה, שניצלו אותה כדי לבחור את דווייט הווארד היישר מהתיכון, לאחר שוויתר על לימודים במכללה. בתור מצטרפת חדשה ל-NBA, הליגה הציבה את שארלוט בובקאטס כבוחרת הרביעית בדראפט, וטרייד עם לוס אנג'לס קליפרס העניק לה את הבחירה השנייה שבה בחרה את אמקה אוקפור. בסיום העונה זכה אוקפור בתואר רוקי העונה אך בהמשך הקריירה הוא התקשה למצב עצמו כשחקן מוביל, בעוד הווארד הלך והפך לאחד הסנטרים המובילים בליגה ואף זכה בתואר שחקן ההגנה של העונה במשך שלוש עונות רצופות (2009-2011). בן גורדון, שנבחר בבחירה השלישית בדראפט על ידי שיקגו בולס, זכה בתואר השחקן השישי של העונה בעונתו הראשונה, ובכך הפך לרוקי הראשון בתולדות הליגה לעשות זאת.

חילופי מאמנים
 קבוצה  מאמן נכנס  מאמן יוצא לפני תחילת העונה אטלנטה הוקס  מייק וודסון  טרי סטוטס בוסטון סלטיקס  דוק ריברס  ג'ון קארול שארלוט בובקאטס  ברני ביקרסטאף  – גולדן סטייט ווריורס  מייק מונטגמרי  אריק מוזלמן לוס אנג'לס לייקרס  רודי טומג'נוביץ'  פיל ג'קסון ניו אורלינס הורנטס  ביירון סקוט  טים פלויד פילדלפיה 76'  ג'ים אובראיין  כריס פורד טורונטו ראפטורס  סם מיטשל  קווין אוניל במהלך העונה קליבלנד קאבלירס  ברנדן מלון  פול סיילאס דאלאס מאבריקס  אייברי ג'ונסון  דון נלסון דנוור נאגטס  ג'ורג' קארל  ג'ף בזדליק לוס אנג'לס לייקרס  פרנק האמבלן  רודי טומג'נוביץ' ממפיס גריזליס  מייק פראטלו  יובי בראון מינסוטה טימברוולבס  קווין מקהייל  פליפ סונדרס ניו יורק ניקס  הרב ויליאמס  לני וילקינס אורלנדו מג'יק  כריס ג'נט  ג'וני דייוויס פורטלנד טרייל בלייזרס  קווין פריצ'רד  מוריס צ'יקס

אולסטאר
סוף שבוע האולסטאר של שנת 2005 נערך באולמה של דנוור נאגטס, הפפסי סנטר שבדנוור, קולורדו. הוא החל ב-18 בפברואר 2005 והסתיים במשחק האולסטאר ב-20 בפברואר.

משחק האולסטאר
המאמנים במשחק האולסטאר היו סטן ואן גנדי ממיאמי היט המזרחית וגרג פופוביץ' מסן אנטוניו ספרס המערבית שהחזיקו במאזן הטוב ביותר במחוז שלהן. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הובילו יאו מינג מיוסטון רוקטס שקיבל 2,558,578 קולות אשר הקנו לו מקום בחמישיית המערב בפעם השלישית ברציפות, ושאקיל אוניל שקיבל 2,488,089 קולות. לברון ג'יימס מקליבלנד קאבלירס נבחר לפתוח בחמישיית המזרח ובכך זכה להשתתף לראשונה במשחק האולסטאר. פיניקס סאנס הייתה הקבוצה היחידה לשלוח שלושה שחקנים למשחק - סטיב נאש, שון מריון ואמארה סטודמאייר. במשחק עצמו ניצחה קבוצת המזרח בתוצאה 115–125. ל-MVP של משחק האולסטאר נבחר אלן אייברסון מפילדלפיה 76' שקלע 15 נקודות, מסר 10 אסיסטים וחטף 5 כדורים. זו הייתה זכייתו השנייה של אייברסון בפרס לאחר שזכה בו גם במשחק האולסטאר ב-2001.

</small>

אירועים נוספים
 משחק הרוקיז ("Rookie Challenge") - במשחק הרוקיז התחרו שתי קבוצות - אחת מורכבת מ-9 רוקיז והשנייה מ-9 שחקנים בעונתם השנייה ב-NBA (סופמורז). במשחק ניצחה "קבוצת הסופמורז" את "קבוצת הרוקיז" בתוצאה 106–133. ל-MVP של המשחק נבחר כרמלו אנתוני מ"קבוצת הסופמורז" לאחר שקלע 31 נקודות.
תחרות השלשות - זכה קוונטין ריצ'רדסון מפיניקס סאנס.
תחרות ההטבעות - זכה ג'וש סמית' מאטלנטה הוקס, לאחר שהתמודד בגמר מול אמארה סטודמאייר (פיניקס סאנס).
אתגר הכישורים - זכה סטיב נאש מפיניקס סאנס.
תחרות השוטינג סטארס - ניצחה קבוצת "פיניקס" שכללה את שון מריון, דן מארלי ודיאנה טוראסי.

העונה הסדירה
 מזרח # קבוצה ניצחונות הפסדים אחוז ניצחונות פער מהמובילה 1 מיאמי היט*  59  23  0.720  – 2 דטרויט פיסטונס*  54  28  0.659  5 3 בוסטון סלטיקס*  45  37  0.549  14 4 שיקגו בולס  47  35  0.573  12 5 וושינגטון ויזארדס  45  37  0.549  14 6 אינדיאנה פייסרס  44  38  0.537  15 7פילדלפיה 76'  43  39  0.524  16 8 ניו ג'רזי נטס  42  40  0.512  17      9 קליבלנד קאבלירס  42  40  0.512  17 10 אורלנדו מג'יק  36  46  0.439  23 11 ניו יורק ניקס  33  49  0.402  26 12 טורונטו ראפטורס  33  49  0.402  26 13 מילווקי באקס  30  52  0.366  29 14 שארלוט בובקאטס  18  64  0.220  41 15 אטלנטה הוקס  13  69  0.159  46
 מערב # קבוצה ניצחונות הפסדים אחוז ניצחונות פער מהמובילה1פיניקס סאנס*  62  20  0.756  —2סן אנטוניו ספרס*  59  23  0.720  33סיאטל סופרסוניקס*  52  30  0.634  104דאלאס מאבריקס  58  24  0.707  45יוסטון רוקטס  51  31  0.622  116סקרמנטו קינגס  50  32  0.610  127דנוור נאגטס  49  33  0.598  138ממפיס גריזליס  45  37  0.549  17     9מינסוטה טימברוולבס  44  38  0.537  1810לוס אנג'לס קליפרס  37  45  0.451  2511לוס אנג'לס לייקרס  34  48  0.415  2812גולדן סטייט ווריורס  34  48  0.415  2813פורטלנד טרייל בלייזרס  27  55  0.329  3514יוטה ג'אז  26  56  0.317  3615ניו אורלינס הורנטס  18  64  0.220  44

*כוכבית מסמנת קבוצה שסיימה ראשונה בבית שלה.
סיאטל דורגה מעל דאלאס מאחר שהיא סיימה במקום הראשון בבית הצפון מערבי, בעוד דאלאס סיימה במקום השני בבית הדרום מערבי.
בוסטון דורגה מעל שיקגו מאחר שהיא סיימה במקום הראשון בבית האטלנטי, בעוד שיקגו סיימה במקום השני בבית המרכזי.
ניו ג'רזי דורגה מעל קליבלנד בשל יתרון 1–3 במפגשים הישירים בין הקבוצות.

סטטיסטיקה
 קטגוריה  שחקן  קבוצה  ערך נקודות למשחק אלן אייברסון  פילדלפיה 76'  30.7 ריבאונדים למשחק קווין גארנט  מינסוטה טימברוולבס  13.5 אסיסטים למשחק סטיב נאש  פיניקס סאנס  11.5 חטיפות למשחק לארי יוז  וושינגטון ויזארדס  2.9 חסימות למשחק אנדריי קירילנקו  יוטה ג'אז  3.3 איבודים למשחק אלן אייברסון  פילדלפיה 76'  4.6 דקות למשחק לברון ג'יימס  קליבלנד קאבלירס  42.4 אחוזים מהשדה  שאקיל אוניל  מיאמי היט  60.0% אחוזים מהקו  רג'י מילר  אינדיאנה פייסרס  93.3% אחוזים לשלוש  פרד הויברג  מינסוטה טימברוולבס  47.2% נקודות מדד למשחק קווין גארנט  מינסוטה טימברוולבס  28.2 דאבל דאבלים  קווין גארנט  מינסוטה טימברוולבס  69 טריפל דאבלים  ג'ייסון קיד  ניו ג'רזי נטס  8

שיאים למשחק
 קטגוריה  שחקן  קבוצה  ערך נקודות  אלן אייברסון  פילדלפיה 76'  60 ריבאונדים  אריק דמפיר  דאלאס מאבריקס  26 אסיסטים  ברווין נייט  שארלוט בובקאטס  20 חטיפות  מרקיז דניאלס  דאלאס מאבריקס  8 ברווין נייט  שארלוט בובקאטס ג'מאל טינסלי  אינדיאנה פייסרס חסימות  ג'וש סמית'  אטלנטה הוקס  10 שלשות  דונייל מרשל  טורונטו ראפטורס 12

פרסים
ממוזער|שמאל|170px|סטיב נאש ה-MVP של העונה הסדירה
 MVP של העונה הסדירה - סטיב נאש, פיניקס סאנס
 שחקן ההגנה של העונה - בן וולאס, דטרויט פיסטונס
 רוקי העונה - אמקה אוקפור, שארלוט בובקאטס
 השחקן השישי של העונה - בן גורדון, שיקגו בולס
 השחקן המשתפר של העונה - בובי סימונס, לוס אנג'לס קליפרס
 מאמן העונה - מייק ד'אנטוני, פיניקס סאנס
 מנהל העונה - בראיין קולנג'לו, פיניקס סאנס
 פרס הספורטיביות - גרנט היל, אורלנדו מג'יק
 פרס האזרחות - אריק סנואו, קליבלנד קאבלירס

פרסים עונתיים
חמישיות העונה
 החמישייה הראשונה החמישייה השנייה החמישייה השלישית סטיב נאש (פיניקס)  דוויין וייד (מיאמי)  גילברט ארינאס (וושינגטון) אלן אייברסון (פילדלפיה)  ריי אלן (סיאטל)  קובי בראיינט (לייקרס) דירק נוביצקי (דאלאס)  לברון ג'יימס (קליבלנד)  טרייסי מקגריידי (יוסטון) טים דאנקן (סן אנטוניו)  קווין גארנט (מינסוטה)  שון מריון (פיניקס) שאקיל אוניל (מיאמי)  אמארה סטודמאייר (פיניקס) בן וולאס (דטרויט)

חמישיות ההגנה
 החמישייה הראשונה החמישייה השנייה לארי יוז (וושינגטון)  ג'ייסון קיד (ניו ג'רזי) ברוס בואן (סן אנטוניו)  דוויין וייד (מיאמי) קווין גארנט (מינסוטה)  טיישון פרינס (דטרויט) טים דאנקן (סן אנטוניו)  אנדריי קירילנקו (יוטה) בן וולאס (דטרויט)  מרקוס קמבי (דנוור)

חמישיות הרוקיז
 החמישייה הראשונה החמישייה השנייה בן גורדון (שיקגו)  ג'מיר נלסון (אורלנדו) אנדרה איגודלה (פילדלפיה)  ג'וש צ'ילדרס (אטלנטה) לואול דנג (שיקגו)  ג'וש סמית' (אטלנטה) אמקה אוקפור (שארלוט)  אל ג'פרסון (בוסטון) דווייט הווארד (אורלנדו)  ננאד קרסטיץ' (ניו ג'רזי)

פרסים חודשיים
חודש שחקן החודש רוקי החודש מאמן החודשמזרחמערבמזרחמערבמזרחמערבאוקטובר - נובמברלברון ג'יימס (קליבלנד)סטיב נאש (פיניקס)אמקה אוקפור (שארלוט)דווין האריס (דאלאס) ג'וני דייוויס (אורלנדו) נייט מקמילן (סיאטל)דצמברדוויין וייד (מיאמי) דירק נוביצקי (דאלאס)אמקה אוקפור (שארלוט)בנו אודריך (סן אנטוניו) סטן ואן גנדי (מיאמי) מייק ד'אנטוני (פיניקס)ינוארלברון ג'יימס (קליבלנד) כריס ובר (סקרמנטו)בן גורדון (שיקגו)ג'יי. אר. סמית' (ניו אורלינס) סקוט סקיילס (שיקגו) מייק פראטלו (ממפיס)פברוארוינס קרטר (ניו ג'רזי)דירק נוביצקי (דאלאס)בן גורדון (שיקגו)ג'יי. אר. סמית' (ניו אורלינס) לארי בראון (דטרויט) ג'ורג' קארל (דנוור)מרץשאקיל אוניל (מיאמי)קווין גארנט (מינסוטה)בן גורדון (שיקגו)ג'יי. אר. סמית' (ניו אורלינס) סטן ואן גנדי (מיאמי) ג'ורג' קארל (דנוור)אפרילאלן אייברסון (פילדלפיה) אמארה סטודמאייר (פיניקס)אמקה אוקפור (שארלוט)שון ליווינגסטון (קליפרס) לורנס פרנק (ניו ג'רזי) אייברי ג'ונסון (דאלאס)

פלייאוף 2005
סגל האלופה, סן אנטוניו ספרס: טים דאנקן, טוני פארקר, מאנו ג'ינובילי, ברוס בואן, רוברט הורי, ברנט בארי, נאזי מוחמד, בנו אודריך, גלן רובינסון, ראשו נסטרוביץ', דווין בראון וטוני מאסנבורג (שון מרקס, מייק וילקס ולינטון ג'ונסון נכללו בסגל אך לא השתתפו בפלייאוף).מאמן ראשי: גרג פופוביץ'.

קישורים חיצוניים

הערות שוליים

2004/2005
NBA
NBA
קטגוריה:2004 בארצות הברית
קטגוריה:2005 בארצות הברית